ai4bharat/Pralekha huggingface dataset:
স্বরাষ্ট্র মন্ত্রক
ঘূর্নিঝড় ‘বুলবুল’-এর প্রেক্ষিতে প্রধানমন্ত্রীর প্রধান সচিব ওড়িশা, পশ্চিমবঙ্গ ও আন্দামান-নিকোবর দ্বীপপুঞ্জের সঙ্গে উচ্চপর্যায়ের বৈঠক করলেন
নয়াদিল্লি, ৭ নভেম্বর, ২০১৯
প্রধানমন্ত্রী শ্রী নরেন্দ্র মোদীর উদ্বেগের প্রেক্ষিতে প্রধানমন্ত্রীর প্রধান সচিব ডঃ পি কে মিশ্র আজ এই উচ্চপর্যায়ের বৈঠকে ওড়িশা, পশ্চিমবঙ্গ ও আন্দামান-নিকোবর দ্বীপপুঞ্জের সঙ্গে ঘূর্নিঝড় ‘বুলবুল’-এর মোকাবিলায় যাবতীয় প্রস্তুতি পর্যালোচনা করেন।
বৈঠকে বিগত কয়েক ঘন্টায় ঘূর্নিঝড় ‘বুলবুল’-এর অগ্রগতির প্রেক্ষিতে উদ্ভূত পরিস্থিতি পর্যালোচনা করা হয়েছে। ভারতীয় আবহাওয়া দপ্তরের মহানির্দেশক এই ঘূর্নিঝড়ের বিস্তারিত পূর্বাভাস দিয়েছেন। দপ্তরের পূর্বাভাসে ঘূর্নিঝড়ের সম্ভাব্য পথ, সেইসঙ্গে ঝড়ের গতি এবং ওড়িশা ও পশ্চিমবঙ্গ উপকূল বরাবর বৃষ্টির সম্ভাবনার কথা বলা হয়েছে। আবহাওয়া দপ্তরের মহানির্দেশক আরও জানিয়েছেন, আগামী ৮ই নভেম্বর ওড়িশা উপকূলে ঘন্টায় ৭০-৮০ কিলোমিটার, কোথাও কোথাও সর্বোচ্চ ৯০ কিলোমিটার বেগে ঝড় আছড়ে পড়বে। একইসঙ্গে, ভারী থেকে অতিভারী বৃষ্টির সম্ভাবনাও রয়েছে।
পশ্চিমবঙ্গের উপকূলেও ঘন্টায় ৭০-৮০ কিলোমিটার গতিবেগে ঝোড়ো হাওয়া বইবে এবং প্রবল বৃষ্টির সম্ভাবনাও রয়েছে। সেই সময় সমুদ্র উত্তাল থাকবে এবং মৎস্যজীবীদের সমুদ্রে যেতে নিষেধ করা হয়েছে।
রাজ্যগুলির মুখ্য সচিবরা উপকূল লাগোয়া অঞ্চলে যাবতীয় সতর্কতামূলক ব্যবস্থা গ্রহণের বিষয়ে প্রধানমন্ত্রীর প্রধান সচিবকে অবহিত করে জানিয়েছেন, উপকূল সংলগ্ন জেলাগুলির পরিস্থিতির ওপর দিবারাত্রি ২৪ ঘন্টা নজর রাখা হচ্ছে। মৎস্যজীবীদের সমুদ্রে যেতে নিষেধ করা হয়েছে। ইতিমধ্যেই যাঁরা সমুদ্রে মাছ ধরতে গেছেন, তাঁদের দ্রুত ফিরে আসতে বলা হয়েছে।
জাতীয় বিপর্যয় মোকাবিলা বাহিনীর মহানির্দেশক জানিয়েছেন, বাহিনীর কর্মীরা পরিস্থিতি মোকাবিলায় সম্পূর্ণ প্রস্তুত রয়েছেন। ভারতীয় উপকূলরক্ষী বাহিনীও উদ্ভূত পরিস্থিতিতে সতর্ক রয়েছে। এই বাহিনীর পক্ষ থেকেও মৎস্যজীবীদের নৌকা ও বাণিজ্য জাহাজগুলিকে সমুদ্রে যেতে নিষেধ করা হয়েছে।
প্রধানমন্ত্রীর প্রধান সচিব সংশ্লিষ্ট সব রাজ্যকে প্রাণহানি ও সম্পত্তির ক্ষয়ক্ষতি কমাতে সম্ভাব্য যাবতীয় ব্যবস্থা গ্রহণের পরামর্শ দিয়েছেন। পরিস্থিতি অনুযায়ী কেন্দ্রীয় সরকারের পক্ষ থেকে সবরকম সাহায্যের আশ্বাসও দিয়েছেন তিনি।
এই বৈঠকে প্রধানমন্ত্রীর প্রধান সচিব ছাড়াও স্বরাষ্ট্র মন্ত্রক এবং তথ্য ও সম্প্রচার মন্ত্রকের সচিবরা, জাতীয় বিপর্যয় ব্যবস্থাপনা কর্তৃপক্ষের সদস্য, আবহাওয়া দপ্তরের মহানির্দেশক, জাতীয় বিপর্যয় মোকাবিলা বাহিনীর মহানির্দেশকরা সহ বিভিন্ন মন্ত্রকের উচ্চপদস্থ আধিকারিকরা উপস্থিত ছিলেন। ভিডিও কনফারেন্সের মাধ্যমে বৈঠকে পশ্চিমবঙ্গ, ওড়িশা ও আন্দামান-নিকোবর দ্বীপপুঞ্জের মুখ্য সচিব/প্রতিনিধিরা যোগ দেন।
CG/BD/DM
(Visitor Counter : 45
প্রধানমন্ত্রীরদপ্তর
ডঃ ইন্দিরা হৃদয়েশের প্রয়াণে প্রধানমন্ত্রী'র শোক জ্ঞাপন
নয়াদিল্লী, ১৩ জুন, ২০২১
প্রধানমন্ত্রী শ্রী নরেন্দ্র মোদী ডঃ ইন্দিরা হৃদয়েশের প্রয়াণে গভীর শোক প্রকাশ করেছেন।
প্রধানমন্ত্রীর কার্যালয় থেকে এক ট্যুইট বার্তায় জানানো হয়েছে, ‘ডঃ ইন্দিরা হৃদয়েশ জী বিভিন্ন সামাজিক কর্মকাণ্ডে সর্বাগ্রে ছিলেন। তিনি একজন কার্যকরী বিধায়ক ছিলেন। প্রশাসনিক কাজে তাঁর যথেষ্ট অভিজ্ঞতা ছিল। তাঁর মৃত্যুতে শোকাহত। তাঁর পরিবার এবং অনুরাগীদের প্রতি সমবেদনা জানাচ্ছি। ওঁম শান্তি : PM@narendramodi’।
CG/SS/NS
(Visitor Counter : 115
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৪.০১ কোটি টিকার ডোজ রয়েছে
নতুন দিল্লি, ০৯ জুন, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ০৯ জুন পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ০১ লক্ষ  টিকার ডোজ রয়েছে।
CG/SB
(Visitor Counter : 79
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪২ কোটি ১৫লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ২ কোটি ৬০লক্ষর বেশি অব্যবহৃত টিকার ডোজ রয়েছে
নতুনদিল্লী, ১৯ই জুলাই,
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে, সর্বজনীন টিকাকরণ কর্মসূচীর আওতায় প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪২,১৫,৪৩, ৭৩০ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
এর মধ্যে ৩৯,৫৫,৩১,৩৭৮ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে এখনও ২,৬০,১২,৩৫২ টি টিকার ডোজ আছে।
CG/CB/
(Visitor Counter : 147
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী শ্রী জি কিষাণ রেড্ডি বলেছেন, সমগ্র উত্তর পূর্বাঞ্চলে দ্রুত আর্থসামাজিক উন্নয়নে তিনি অগ্রাধিকার দিচ্ছেন
মন্ত্রকের উচ্চপদস্থ আধিকারিকদের সঙ্গে উন্নয়নমূলক কাজকর্ম ও চালু প্রকল্পগুলির পর্যালোচনায় শ্রী রেড্ডি
নতুন দিল্লি, ১১ জুলাই, ২০২১
কেন্দ্রীয় সংস্কৃতি, পর্যটন ও উত্তর পূর্বাঞ্চল উন্নয়ন মন্ত্রী শ্রী জি কিষাণ রেড্ডি উত্তর পূর্বাঞ্চলে বিভিন্ন উন্নয়নমূলক কাজকর্ম এবং চালু বিভিন্ন প্রকল্পের অগ্রগতি পর্যালোচনা করেছেন। উত্তর পূর্বাঞ্চলের উন্নয়ন সম্পর্কে মন্ত্রী পর্যায়ের দু-দিনের এক পর্যালোচনা বৈঠক শেষে আজ শ্রী রেড্ডি এই অঞ্চলের আর্থসামাজিক উন্নয়ন আরও ত্বরান্বিত করার ওপর জোর দেন।
শ্রী রেড্ডি মন্ত্রকের উচ্চপদস্থ আধিকারিকদের সমস্ত চালু প্রকল্প নির্দিষ্ট সময়সীমার মধ্যে শেষ করার নির্দেশ দেন। পড়ে থাকা প্রকল্পগুলির বিভিন্ন সমস্যার সমাধানে তিনি অন্যান্য মন্ত্রকের সঙ্গে দ্রুত আলাপ-আলোচনা শুরু করার পরামর্শ দিয়েছেন।
উত্তর পূর্বাঞ্চল উন্নয়ন মন্ত্রকের সচিব ডঃ ইন্দরজিৎ সিং ও অন্যন্য উচ্চপদস্থ আধিকারিকরা যাবতীয় চালু প্রকল্প ও কর্মসূচি সম্পর্কে মন্ত্রীকে বিশদে অবহিত করেন।
এর আগে, মন্ত্রকের দায়িত্বভার গ্রহণ করে গত বৃহস্পতিবার শ্রী রেড্ডি বলেন, প্রধানমন্ত্রী শ্রী নরেন্দ্র মোদীর নেতৃত্বে গত ৭ বছরে সমগ্র উত্তর পূর্বাঞ্চলে সাধারণ মানুষের জীবনে যে পরিবর্তন এসেছে তা অবিশ্বাস্য ও অভূতপূর্ব। এপ্রসঙ্গে তিনি আরও জানান, শ্রী মোদীর দিশা নির্দেশ অনুযায়ী পড়ে থাকা যাবতীয় প্রকল্পের কাজ নির্দিষ্ট সময়-সীমার মধ্যে শেষ করতে তিনি সবরকম প্রয়াস গ্রহণ করবেন।
CG/BD/AS
(Visitor Counter : 89
কেন্দ্রীয়মন্ত্রিসভা
ভারত ও সৌদি আরবের মধ্যে পর্যটন ক্ষেত্রে মউ স্বাক্ষরে মন্ত্রিসভার সায়
নয়াদিল্লি, ১৩ ফেব্রুয়ারি, ২০১৯
ভারত ও সৌদি আরবের মধ্যে পর্যটন ক্ষেত্রে সহযোগিতা আরও বাড়িয়ে তুলতে কেন্দ্রীয় পর্যটন মন্ত্রক এবং সৌদি পর্যটন কমিশন ও সৌদি আরব ন্যাশনাল হেরিটেজের মধ্যে সমঝোতাপত্র বা মউ স্বাক্ষরের প্রস্তাবটি কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়।
এই মউ স্বাক্ষরের উদ্দেশ্য হ’ল – পর্যটন ক্ষেত্রের উন্নয়ন, হোটেল, রিসর্ট, পর্যটক আবাস সংক্রান্ত সুযোগ-সুবিধা, পর্যটন সংক্রান্ত তথ্য ও পরিসংখ্যান সহ কৃষি-পর্যটন, মরু পর্যটন প্রভৃতি ক্ষেত্রে তথ্য ও বিশেষজ্ঞ আদান-প্রদান। গণমাধ্যমে প্রকাশিত বা সম্প্রচারিত অনুষ্ঠান বা কর্মসূচি বিনিময়, পর্যটন সংক্রান্ত স্বল্প দৈর্ঘ্যের ছবি আদান-প্রদান, বিশেষজ্ঞ ও পর্যটনের সঙ্গে যুক্ত প্রতিনিধিদের একে অপরের দেশ ভ্রমণ। পর্যটন ক্ষেত্রে বিনিয়োগের সুযোগ-সুবিধা খুঁজে বের করা এবং পর্যটন প্রকল্পগুলিতে পারস্পরিক বিনিয়োগে উৎসাহ প্রদান। যৌথভাবে পর্যটন সংক্রান্ত অনুষ্ঠান, প্রদর্শনী, সভা-সম্মেলন প্রভৃতি আয়োজন করার সংস্থানও প্রস্তাবে রয়েছে। এছাড়া, পর্যটন ক্ষেত্রে উদ্ভাবনমূলক অভিজ্ঞতা ও প্রযুক্তির আদান-প্রদান এবং পর্যটন ক্ষেত্রের সঙ্গে যুক্ত আন্তর্জাতিক মঞ্চ ও সংগঠনগুলিতে পারস্পরিক সহযোগিতা ও সমন্বয় বাড়ানোর কথাও চুক্তিতে রয়েছে।
CG/BD/SB
(Visitor Counter : 30
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নতুনদিল্লী, ৩রা জুন, ২০২১
ভারতে সক্রিয় সংক্রমিতের পরিমাণ নিম্নমুখী । এই সংখ্যা আরো কমে হয়েছে ১৭,১৩,৪১৩ ।
গত চব্বিশ ঘন্টায় সক্রিয় সংক্রমিতের পরিমাণ কমেছে ৮০,২৩২।
ভারতে দৈনিক নতুন সংক্রমিতের সংখ্যা ১.৩৪ লক্ষ ; নতুন সংক্রমণের নিম্নমুখী প্রবণতা বজায় রয়েছে।
সারা দেশে এ পর্যন্ত মোট সুস্থ হয়েছেন ২ কোটি ৬৪ লক্ষ।
গত চব্বিশ ঘন্টায় আরোগ্য লাভ করেছেন ২,১১,৪৯৯ জন।
পর পর ২১ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯২.৭৯%।
সাপ্তাহিক সংক্রমিতের হার বর্তমানে ৭.৬৬%।
পরপর ১০ দিন দৈনিক সংক্রমিতের হার ১০%র কম౼৬.২১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৫.৩ কোটি।
দেশজুড়ে টিকাকরণ অভিযানে এ পর্যন্ত ২২ কোট ১০ লক্ষ টিকা দেওয়া হয়েছে, গত ২৪ ঘন্টায় ২২ লক্ষর বেশী টিকার ডোজ দেওয়া হয়েছে ।
CG/CB/
(
প্রধানমন্ত্রীরদপ্তর
সুষমা স্বরাজকে প্রধানমন্ত্রীর শ্রদ্ধার্ঘ্য
নয়াদিল্লি, ১৪ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী প্রাক্তন বিদেশ মন্ত্রী সুষমা স্বরাজের জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “প্রয়াত এই নেত্রী ছিলেন সম্ভ্রম ও শিষ্টাচারের প্রতীক এবং জনসেবায় তাঁর দায়বদ্ধতা ছিল প্রশ্নাতীত। ভারতীয় মূল্যবোধে দৃঢ় বিশ্বাসী সুষমা স্বরাজ মহান ভারত গড়ার স্বপ্ন দেখতেন। তিনি ছিলেন ব্যতিক্রমী এক সহকর্মী এবং মন্ত্রী হিসেবে তিনি ছিলেন অনন্য।”
SSS/CB/DM
(Visitor Counter : 71
কৃষিমন্ত্রক
মাটি পরীক্ষার জন্য ভ্রাম্যমান পরীক্ষাগার
নতুন দিল্লি, ২৩ জুলাই, ২০২১
বিভিন্ন রাজ্য থেকে পাঠানোর চাহিদা অনুযায়ী মাটির স্বাস্থ্য ব্যবস্থাপনা কর্মসূচি অনুসারে ২০১৫ সাল থেকে ১০৭ টি ভ্রাম্যমান মাটি পরীক্ষাগার তৈরি করা হয়েছে। সরকারি হিসাব অনুযায়ী সারাদেশে মোট ১১ হাজার ৫৩১টি মাটি পরীক্ষাগার রয়েছে। এর মধ্যে ৪৯১ টি স্থায়ী পরীক্ষাগার, ১০৭ টি ভ্রাম্যমাণ পরীক্ষাগার, ৮৮১১ টি ক্ষুদ্র পর্যায়ের মাটি পরীক্ষাগার এবং ২১২২ টি গ্রামীণ পর্যায়ের মাটি পরীক্ষাগার রয়েছে।
কেন্দ্রীয় সরকার ২০১৫ সাল থেকে মাটির স্বাস্থ্য পরীক্ষা কার্ড, চালু করেছে।যার মাধ্যমে কৃষকরা মাটির স্বাস্থ্য সম্পর্কে জানতে পারছেন এবং জমিতে কি ধরনের সার প্রয়োগ করতে হবে সে সম্পর্কে পরামর্শ গ্রহণ করতে পারছেন। মাটির স্বাস্থ্য সম্পর্কে জানতে পারলে সেই জমিতে কিভাবে পুষ্টি বজায় রেখে ফলন করা যাবে এবং জৈব ও অজৈব সার সুষম ভাবে প্রয়োগ করা যাবে সে সম্পর্কে কৃষকরা অবহিত হতে পারেন। এ বিষয়ে কৃষকদের যথাযথভাবে প্রশিক্ষণ দেওয়া হয়ে থাকে। রাজ্য এবং জেলাস্তরে পঞ্চায়েত থেকে শুরু করে গ্রাম স্তর পর্যন্ত কৃষি সখী এবং পশু সখীরা কৃষকদের এ বিষয়ে যথাযথভাবে প্রশিক্ষণ দিয়ে থাকেন। এর পাশাপাশি ভারতীয় কৃষি অনুসন্ধান পরিষদ বা ইন্ডিয়ান কাউন্সিল অফ এগ্রিকালচার রিসার্চ- এর পক্ষ থেক কৃষকদের প্রশিক্ষিত করে তোলার কাজে বিভিন্ন ধরনের প্রশিক্ষণ দেওয়া হয়।
আজ রাজ্যসভায় এক লিখিত প্রশ্নের জবাবে কেন্দ্রীয় কৃষিমন্ত্রী শ্রী নরেন্দ্র সিং তোমার এই তথ্য জানিয়েছেন।
CG/ SB
(Visitor Counter : 114
প্রধানমন্ত্রীরদপ্তর
পুনের মানুষ জানেন কিভাবে সহবতের সঙ্গে অভ্যর্থনা করতে হয়: প্রধানমন্ত্রী
নয়াদিল্লি, ১১ ফেব্রুয়ারি, ২০২৩
প্রধানমন্ত্রী, শ্রী নরেন্দ্র মোদী বলেছেন যে পুনের মানুষ জানেন কিভাবে সহবতের সঙ্গে অভ্যর্থনা করতে হয়। পুনের বাসিন্দারা বন্দে ভারত ট্রেনটি পুনেতে পোঁছনোর পর ঢোল-তাসার বাদ্যের ছন্দে দুর্দান্তভাবে স্বাগত জানায়।
মধ্য রেলওয়ের এক টুইটের জবাবে প্রধানমন্ত্রী বলেন;
"পুনে নিশ্চয়ই জানে কিভাবে কিভাবে সহবতের সঙ্গে অভ্যর্থনা করতে হয়!"
PG/PM/NS
(
ক্ষুদ্র, অতিক্ষুদ্রওমাঝারিশিল্পমন্ত্রক
শ্রী নীতিন গডকরি আমদানির পরিবর্তে দেশীয় উৎপাদনের উপর বিশেষ নজর দেওয়ার জন্য ভারতের সুগন্ধি ও সুবাস শিল্পের সংগঠনের সদস্যদের আহ্বান জানিয়েছেন
নতুন দিল্লি, ৬মে,২০২০
কেন্দ্রীয় সড়ক পরিবহন ও মহাসড়ক ও অতি ক্ষুদ্র, ক্ষুদ্র, মাঝারি শিল্প উদ্যোগ মন্ত্রী শ্রী নীতিন গডকরি আজ সুগন্ধি ও সুবাস শিল্পের সঙ্গে যুক্ত সমিতির সদস্যদের সাথে ভিডিও কনফারেন্সের মাধ্যমে বৈঠক করেছেন।তিনি স্টার্টআপ এবং এমএসএমই ক্ষেত্রে কোভিড -১৯ এর প্রভাব নিয়ে আলোচনা করেন। এই আলোচনায় সদস্যরা কোভিড -১৯ মহামারীর জেরে এমএসএমই ক্ষেত্র যে ভাবে বিভিন্ন সমস্যার মুখোমুখি হচ্ছে, সে বিষয়ে উদ্বেগ প্রকাশ করেন এবং এই ক্ষেত্রকে এগিয়ে নিয়ে যাওয়ার জন্য সরকারের সহযোগিতা চান।
শ্রী নীতিন গডকরি সুগন্ধি ও সুবাস শিল্পের সঙ্গে যুক্ত ব্যক্তিদের পরামর্শ দেন যে,আমদানির পরিবর্তে দেশীয় উৎপাদনের উপর বিশেষ নজর দেওয়া প্রয়োজন। তিনি আরও বলেছেন যে, বিশ্ব বাজারে এই শিল্পকে আরো বেশি প্রতিযোগী মূলক হিসেবে গড়ে তুলেতে উদ্ভাবন, প্রযুক্তি গবেষণা ও দক্ষতা বৃদ্ধির ওপর বেশি জোর দেওয়া দরকার। মন্ত্রী দেশে বাঁশের উৎপাদন বাড়ানোর প্রয়োজনীয়তার ওপরেও জোর দেন।
আলোচনায় যে কয়েকটি প্রধান বিষয় তুলে ধরা হয় এবং পরামর্শ দেওয়া হয় সেগুলি হল ,কাঁচামালের উপর বেশি পরিমাণ আমদানি শুল্ক, উত্তর পূর্ব অঞ্চলে বিদ্যুৎ ও পরিবহন সমস্যা, শ্রমিকদের বেতন প্রদান, অর্থিক সহয়তা, কার্যকরী মূলধনের সমস্যা ইত্যাদি।
(CG/SS
নির্বাচনকমিশন
লোকসভা নির্বাচনের পঞ্চম পর্যায়ে পশ্চিমবঙ্গে ভোট পড়েছে ৭৩.৯৭%
কলকাতা, ৬ মে, ২০১৯
লোকসভা নির্বাচনের পঞ্চম পর্বে আজ পশ্চিমবঙ্গে ৭টি কেন্দ্র সহ ৭টি রাজ্যে একান্নটি আসনে ভোট নেওয়া হয়। পশ্চিমবঙ্গের ৭টি আসনে ভোটদানের হার বিকেল ৫টা পর্যন্ত ছিল ৭৩.৯৭ % । এই সময়ে বনগা  আসনে ৭৬.১৮%, ব্যারাকপুরে ৭১.২৮%, হাওড়ায় ৬৭.৫৯%, উলুবেড়িয়ায় ৭৭.৫৭%, শ্রীরামপুরে ৭৩.৩১ %, হুগলীতে ৭৬. ১৪%, এবং আরামবাগে  আসনে ৭৫.৭৩% এবং ভোট পড়েছে। পশ্চিমবঙ্গের মুখ্য নির্বাচনী আধিকারিক ডঃ আরিজ আফতাব সাংবাদিক সম্মেলনে জানিয়েছেন ১ কোটি ১৬ লক্ষ ৯১ হাজার ৮৮৯ জন তাঁদের গণতান্ত্রিক অধিকার প্রয়োগ করেছেন। আজ উলুবেড়িয়া পূর্ব বিধানসভা কেন্দ্রেও ভোট নেওয়া হয়। এই আসনে বিকেল ৫টা পর্যন্ত ভোট পড়েছে ৭৯.৯০%।
রাজ্যে এই পর্যায়ে সব বুথে কেন্দ্রীয় বাহিনী মোতায়েন ছিল।
ডঃ আফতাব জানিয়েছেন বিক্ষিপ্ত কিছু ঘটনা ছাড়া আজকের ভোটগ্রহণ পর্ব ছিল শান্তিপূর্ণ।
ডঃ আরিজ আফতাবের সঙ্গে ওই সাংবাদিক সম্মেলনে উপস্থিত ছিলেন পশ্চিমবঙ্গ পুলিশের অতিরিক্ত মহা নির্দেশক  শ্রী সিদ্ধিনাথ গুপ্তা। তিনি জানিয়েছেন নির্দিষ্ট কিছু ঘটনার ভিত্তিতে ৫টি এফ আই আর দায়ের করা হয়েছে। সতর্কতা মূলক ব্যবস্থা হিসেবে ৪২ জনকে গ্রেপ্তার করা হয়েছে। তিনি আরো জানিয়েছেন, বিক্ষিপ্ত কিছু ঘটনায় ১২ জন আহত হয়েছেন।
CG/CB
(Visitor Counter : 62
রেলমন্ত্রক
গনবন্টন ব্যবস্থার জন্য পর্যাপ্ত খাদ্যশস্যের সরবরাহ নিশ্চিত করতে, ভারতীয় রেল গত বছরের তুলনায় দ্বিগুণ পরিমাণে খাদ্যশস্য বোঝাই করছে
১৫০০টিরও বেশি রেকে এবং ৪২ লক্ষ টনেরও বেশি খাদ্যশস্য বোঝাই করা হয়েছে
নতুন দিল্লি, ১৮ এপ্রিল ২০২০
ভারতীয় রেল কোভিড-১৯ জনিত কারণে দেশব্যাপী লকডাউনের সময় খাদ্যের মতো অত্যাবশ্যকীয় পণ্য সরবরাহ অব্যাহত রাখতে প্রয়াস চালাচ্ছে।
সমস্ত ভারতবাসীর ঘরে , খাদ্যদ্রব্যের যোগান অব্যাহত রাখতে, ভারতীয় রেলের পক্ষ থেকে গত ১৭ই এপ্রিল ৮৩ টি রেকে / ৩৬০১ ওয়াগনে খাদ্যশস্য বোঝাই করা হয়েছিল । লকডাউনের সময়কালে ২৫ মার্চ থেকে ১৭ এপ্রিল ২০২০ পর্যন্ত, ১৫০০ -রও বেশি রেকে ৪২ লক্ষ মেট্রিক টন খাদ্যশস্য বোঝাই করা হয়।
কোভিড -১৯ এর কারণে দেশব্যাপী লকডাউনের সময় খাদ্যশস্যের মতো পণ্যগুলি যথাসময়ে মজুত করা এবং সময়মতো সরবরাহ নিশ্চিত করার জন্য এই প্রচেষ্টা চালানো হয়েছে। লকডাউন চলাকালীন এই অত্যাবশ্যকীয় পণ্যগুলির বোঝাই, পরিবহন এবং খালাসের কাজ পুরোদমে চলছে। খাদ্যশস্য বোঝাই করার জন্য কৃষি মন্ত্রকের সাথে সমন্বয় রক্ষা করে কাজ করা হচ্ছে। এটি উল্লেখযোগ্য যে ডাল সরবরাহ ঠিক রাখতে কন্টেনার করপরেশন অফ ইন্ডিয়া লিমিটেড  এর সাথে ন্যাশনাল এগ্রিকালচারাল কোওপারেটিভ মার্কেটিং ফেডারেশন অফ ইন্ডিয়া লিমিটেড  কাজ করে চলেছে।
ফল, শাকসবজি, দুধ এবং দুগ্ধজাত পণ্য এবং কৃষি বীজ সহ পচনশীল পণ্যগুলির জন্য লকডাউন শুরু হওয়ার পর থেকে ভারতীয় রেল পার্সেল ট্রেন চালানোর জন্য ৬৫ টি রুটকে চিহ্নিত করে। ১৭ ই এপ্রিল অবধি ৬৬টি রুটকে চিহ্নিত করা হয়েছে এবং এই রুটে সময়মতো ট্রেন চালানো হচ্ছে। যেসব রুটে চাহিদা কম, সেখানেও ট্রেন চলাচল করছে, যাতে দেশের সমস্ত অংশই সংযুক্ত থাকে। সমস্ত সম্ভাব্য স্থানে ট্রেনগুলির স্টপেজ দেওয়া হয়েছে, যাতে পার্সেলগুলি সর্বাধিক বন্টন করা সম্ভবপর হয়।
(CG/TG
সংস্কৃতিমন্ত্রক
আন্তর্জাতিক মাতৃভাষা দিবস উপলক্ষ্যে সাহিত্য অকাদেমি আয়োজিত বহুভাষিক কবি সম্মেলন
কলকাতা, ২১ ফেব্রুয়ারি, ২০১৯
আন্তর্জাতিক মাতৃভাষা দিবস উপলক্ষ্যে সাহিত্য অকাদেমি তাঁর পূর্বাঞ্চলিয় দপ্তরে আজ ২১ ফেব্রুয়ারি ২০১৯, এক বহুভাষিক কবি সম্মেলনের আয়োজন করে। অনুষ্ঠানের শুরুতে সাহিত্য অকাদেমির আঞ্চলিক সচিব ডঃ দেবেন্দ্র কুমার দেবেশ তাঁর সংক্ষিপ্ত ভাষণে আমন্ত্রিত অতিথি ও দর্শকদের স্বাগত জানান। বিশিষ্ট অসমীয়া কবি সিদ্ধার্থ শঙ্কর কলিতা, বোড়ো কবি ফুকন বসুমাতারী, চাকমা কবি চাকমা অসীম রায়, খাসী কবি মিনিময় লাল্লু, হিন্দী কবি একান্ত শ্রীবাস্তব, মৈথিলী কবি বিদ্যানন্দ ঝা, মণিপুরী কবি ওকেন্দ্র খুন্ডংবম, নেপালী কবি যুবা বরাল ‘অনন্ত’, ওড়িয়া কবি হেমন্ত মহান্তি, সাঁওতালী কবি পাঁচু গোপাল হেমব্রম এবং উর্দু জরীনা জারীন তাঁদের রচিত কয়েকটি করে কবিতা পাঠ করেন। শ্রোতাদের সুবিধার্থে কয়েকজন কবি ইংরেজী ও হিন্দী অনুবাদে তাঁদের কবিতা পড়ে শোনান। অধিকাংশ কবিতাই প্রকৃতি, ভাষা, সমাজ ও প্রাসঙ্গিক বিভিন্ন বিষয় ভিত্তিক। সদ্যপ্রয়াত বিশিষ্ট হিন্দী সাহিত্য সমালোচক এবং সাহিত্য অকাদেমির ফেলো নামওয়র সিং এবং বিশিষ্ট সাহিত্য সমালোচক অশ্রুকুমার সিকদারের স্মৃতির প্রতি শ্রদ্ধা জানাতে এক মিনিট নিরবতা পালন করা হয়।
CG/NS
(Visitor Counter : 181
জলশক্তি মন্ত্রক
জল জীবন মিশনের আওতায় গ্রামে প্রত্যেক বাড়িতে বিশেষ করে দরিদ্র মানুষদের কাছে পাইপের সাহায্যে জল পৌঁছে দেওয়ার উদ্যোগকে বাস্তবায়িত করার জন্য প্রধানমন্ত্রী শ্রী নরেন্দ্র মোদী সমস্ত গ্রামের গ্রাম প্রধানদের কাছে আবেদন জানিয়েছেন
নয়াদিল্লি, ১ অক্টোবর, ২০২০
প্রধানমন্ত্রী শ্রী নরেন্দ্র মোদী জল জীবন মিশনের সফল বাস্তবায়নের জন্য ২৯শে সেপ্টেম্বর সব গ্রাম পঞ্চায়েত প্রধানদের একটি চিঠি পাঠিয়েছেন। 'হর ঘর জল' – এই লক্ষ্য পূরণে গ্রামের প্রধান এবং বিভিন্ন সম্প্রদায়ের নেতাদের সাহায্য চেয়েছেন শ্রী মোদী। প্রধানমন্ত্রী চিঠিতে উল্লেখ করেছেন, এই প্রকল্পকে সফল করার জন্য কিভাবে জনসাধারণ সাহায্য করতে পারেন। এর মাধ্যমে শুধুমাত্র জল সরবরাহের চাহিদাই পূরণ হবে না, একইসঙ্গে কলেরা, ডিসেন্ট্রি, ডায়রিয়া, টাইফয়েড, এনসেফেলাইটিস ইত্যাদি জলবাহিত অসুখগুলিও দূর করা সম্ভব হবে। এই প্রকল্পের সাহায্যে স্বচ্ছ এবং নিরাপদ জল পাওয়ার ফলে মানুষের স্বাস্থ্যের বিভিন্ন সমস্যা দূর হবে।
প্রধানমন্ত্রীর এই চিঠির সময়টি অত্যন্ত গুরুত্বপূর্ণ। সারা দেশ করোনার বিরুদ্ধে লড়াইয়ে আত্মনির্ভর ভারত গড়ার ঐতিহাসিক পদক্ষেপ নিয়েছে। ওই চিঠিতে গত ছ'বছর ধরে সড়ক, আবাসন, শৌচালয়, রান্নার গ্যাসের সংযোগ, বিদ্যুৎ, ব্যাঙ্ক অ্যাকাউন্ট এবং পেনশন যাতে সবাই পান, তার জন্য কেন্দ্রের গৃহীত বিভিন্ন উদ্যোগের কথা উল্লেখ করা আছে। প্রত্যেক বাড়িতে যাতে পানীয় জল পৌঁছতে পারে তার জন্য পরিকল্পনা, বাস্তবায়ন এবং প্রকল্পের রক্ষণাবেক্ষণের কাজ গ্রামের মানুষই করবেন বলে প্রধানমন্ত্রী জানিয়েছেন।
তাঁর চিঠিতে প্রধানমন্ত্রী উল্লেখ করেছেন, জল সঙ্কটের ফলে মহিলা ও শিশুরা কতটা সমস্যায় পড়ে। মহিলারা তাই এই জল সংক্রান্ত ব্যবস্থাপনায় নেতৃত্ব দিলে এর বাস্তবায়ন সফলভাবে হতে পারে। প্রধানমন্ত্রী সব গ্রাম প্রধানের কাছে আবেদন জানিয়েছেন, গ্রামের প্রতিটি বাড়িতে, বিশেষ করে দরিদ্র এবং প্রান্তিক মানুষের কাছে যাতে পাইপের মাধ্যমে জলের সংযোগ পৌঁছয় তাঁরা যেন সে বিষয়টি নিশ্চিত করেন। শ্রী মোদী আশা প্রকাশ করেছেন, গ্রাম প্রধানরা করোনা মহামারীর থেকে সকলকে রক্ষা করার জন্য শারীরিক দূরত্ব বজায় রাখা এবং মাস্ক পড়া বাধ্যতামূলক করার বিষয়গুলি নজরে রাখবেন।
প্রধানমন্ত্রী 'মার্গদর্শিকা’ পুস্তিকাটি প্রকাশ করেছেন। এই পুস্তিকায় গ্রামের প্রতিটি বাড়িতে পানীয় জল সরবরাহ নিশ্চিত করা এবং জল জীবন মিশনের মাধ্যমে জল সমিতির কাজের বিষয়ে উল্লেখ করা হয়েছে। রাজ্যগুলির সঙ্গে অংশীদারিত্বে জল জীবন প্রকল্পটি বাস্তবায়িত করা হচ্ছে যাতে ২০২৪ সালের মধ্যে গ্রামের প্রতিটি বাড়িতে পানীয় জল পৌঁছনো নিশ্চিত করা যায়। প্রধানমন্ত্রী এই উপলক্ষে জল জীবন মিশনের লোগোটিও প্রকাশ করেছেন। গত এক বছর ধরে দেশে ২ কোটি ৩০ লক্ষ বাড়িতে পাইপের সাহায্যে পানীয় জলের সংযোগ পৌঁছে দেওয়া হয়েছে। আজকের তারিখে ৫ কোটি ৫০ লক্ষ বাড়িতে নিরাপদ জল সরবরাহের বিষয়টি নিশ্চিত করা হয়েছে ౼ যা গ্রামাঞ্চলে মোট বাড়ির ৩০ শতাংশ।
CG/CB/DM
(Visitor Counter : 115
প্রতিরক্ষামন্ত্রক
সশস্ত্র বাহিনীর পতাকা দিবসে রাজ্যপাল কেশরীনাথ ত্রিপাঠিকে পতাকা প্রদান করল দুই ছাত্রী
কলকাতা, ৭ ডিসেম্বর, ২০১৮
সশস্ত্র বাহিনীর পতাকা দিবস উদযাপন উপলক্ষে শুক্রবার  কলকাতার রাজভবনে এক অনুষ্ঠানে দুই ছাত্রী রাজ্যপাল শ্রী কেশরীনাথ ত্রিপাঠিকে পতাকা প্রদান করেন। যুদ্ধে শহীদ সেনানীদের বিধবা পত্নী, প্রাক্তন ও প্রতিবন্ধী সেনানীদের কল্যাণ তহবিলের জন্য সৈনিক বোর্ডের পক্ষ থেকে যে তহবিল গড়ে তোলা হয়েছে, সে সংক্রান্ত একটি চেক রাজ্যপালের হাতে তুলে দেওয়া হয়। পতাকা দিবস উদযাপন অঙ্গ হিসেবে রাজভবনে আয়োজিত আজকের অনুষ্ঠানে প্রতিনিধিদলের নেতৃত্ব দেন কলকাতা জেলা সৈনিক বোর্ডের উইং কমান্ডার  চন্দন মজুমদার। উল্লেখ করা যেতে পারে, এই আর্থিক সহায়তা আর্ত ও দুঃস্থ প্রাক্তন সেনাকর্মী, শহীদ সেনাকর্মীর পারিবারিক সদস্য, প্রতিবন্ধী সেনানীদের পারিবারিক সদস্য, প্রাক্তন সেনানীদের পুনর্বাসন, শহীদ সেনাকর্মীদের বিধবা পত্নীদের বৃত্তিমূলক প্রশিক্ষণ ও পুনর্বাসন এবং তাঁদের ছেলে-মেয়েদের পড়াশোনা, চিকিৎসা ও বৃদ্ধাবাসগুলির রক্ষণাবেক্ষণ তথা নতুন বৃদ্ধাবাস নির্মাণে সদ্ব্যবহার করা হয়।
উল্লেখ্য, শহীদ সেনানীদের শ্রদ্ধা জানাতে প্রতি বছর ৭ ডিসেম্বর সশস্ত্র বাহিনীর পতাকা দিবস উদযাপন করা হয়। এই উপলক্ষে রাজ্যপাল শহীদ সেনাকর্মীদের বিধবা পত্নী ও প্রবীণ সেনাকর্মীদের কল্যাণের জন্য তহবিল গঠনে সকলকে দান করার আহ্বান জানান।
SC/BD/DM
(Visitor Counter : 97
প্রধানমন্ত্রীরদপ্তর
প্রধানমন্ত্রী আগামীকাল ইন্দোরে পৌরসভার কঠিন বর্জ্য ভিত্তিক গোবর-ধন কেন্দ্রের উদ্বোধন করবেন
নতুন দিল্লি, ১৮ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে ইন্দোরে ‘গোবর ধন  কেন্দ্র’ –এর উদ্বোধন করবেন।
সম্প্রতি প্রধানমন্ত্রী ‘আবর্জনামুক্ত শহর’ তৈরির সামগ্রিক দৃষ্টিভঙ্গি নিয়ে স্বচ্ছ ভারত মিশন শহরাঞ্চল ২.০ –এর সূচনা করেছেন। মিশনটি ‘বর্জ্য থেকে সম্পদ’ এবং সর্বাধিক সম্পদ পুনরুদ্ধারে ‘বৃত্তাকার অর্থনীতি’র প্রধান নীতির আওতায় বাস্তবায়িত হয়েছে। এই দুটি বিষয়ের উদাহরণ হল ইন্দোরের এই জৈব সিএনজি কেন্দ্র।
এই কেন্দ্রের প্রতিদিন ৫৫০ টন ভেজা জৈব বর্জ্য শোধন করার ক্ষমতা রয়েছে। প্রতিদিন প্রায় ১৭ হাজার কেজি সিএনজি এবং দৈনিক ১০০ টন জৈব সার উৎপাদন করা যাবে এই কেন্দ্র থেকে। এই কেন্দ্রটি শূন্য ল্যান্ডফিল মডেলের উপর ভিত্তি করে তৈরি করা হয়েছে। গ্রিনহাউস গ্যাস নির্গমন হ্রাস, জৈব সার তৈরির মতো একাধিক সুবিধে রয়েছে এই কেন্দ্রে।
ইন্দোর ক্লিন এনার্জি প্রাইভেট লিমিটেড, এই প্রকল্প বাস্তবায়নে একটি বিশেষ উদ্দেশ্যমূলক যান তৈরি করেছে। ইন্দোর পুরনিগম এবং ইন্দোর এনভাইরো ইন্টিগ্রেটেড সলিউশন লিমিটেড সরকারি বেসরকারি অংশীদারিত্বের আওতায় এই প্রকল্প বাস্তবায়নে দেড়শো কোটি টাকা মূলধন বিনিয়োগ করেছে। ইন্দোর পুরনিগম এই কেন্দ্রে উৎপাদিত ন্যূনতম ৫০ শতাংশ সিএনজি কিনে নেবে। এই সিএনজি-র মাধ্যমে ২৫০টি শহর কেন্দ্রিক বাস চালানো হবে। বাকি পরিমাণ সিএনজি খোলা বাজারে বিক্রি করা হবে। এই কেন্দ্রে তৈরি জৈব সার কৃষি ও উদ্যান পালনের জন্য ব্যবহৃত হবে।
CG/SS/SKD/
(
মন্ত্রিসভারঅর্থনৈতিকবিষয়সংক্রান্তকমিটি
চাল, গম ও চিনি প্যাকেজিং – এর ক্ষেত্রে জুট ব্যাগের বাধ্যতামূলক ব্যবহার বহাল রাখার প্রস্তাবে সম্মতি কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির
এর ফলে উপকৃত হবে পশ্চিমবঙ্গ সহ দেশের আরও কয়েকটি রাজ্য
নয়াদিল্লি, ২২ ফেব্রুয়ারি, ২০২৩
২০২২-২৩ পাট বর্ষে চাল, গম ও চিনি প্যাকেজজাত করার ক্ষেত্রে পাটের বাধ্যতামূলক ব্যবহার সম্পর্কিত নিয়মনীতি বহাল রাখার অনুকূলে সম্মতি দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। এই নিয়মনীতি অনুসারে খাদ্যশস্য প্যাকেজিং – এর ক্ষেত্রে জুট ব্যাগের ব্যবহার যেমন বাধ্যতামূলক, অন্যদিকে চিনি প্যাকেজ করার ক্ষেত্রে ২০ শতাংশ জুট ব্যাগের ব্যবহার বাধ্যতামূলকভাবে প্রয়োগ করা হবে। সরকারের এই সম্মতি তথা অনুমোদনের ফলে বিশেষভাবে লাভবান হবে পশ্চিমবঙ্গ।
উল্লেখযোগ্য বিষয়টি হ’ল – দেশের জাতীয় অর্থনীতিতে পাট শিল্প একটি গুরুত্বপূর্ণ স্থান অধিকার করে রয়েছে। বিশেষত, পশ্চিমবঙ্গের ৭৫টি জুট মিলে কর্মরত লক্ষ লক্ষ শ্রমিক-কর্মচারীর রুজি-রোজগার এই শিল্পটির সংগে যুক্ত। শুধু তাই নয়, ৪০ লক্ষ পরিবারের অন্ন সংস্থান ঘটে এই শিল্প ক্ষেত্রটি থেকে। কেন্দ্রীয় মন্ত্রিসভার এই সিদ্ধান্তের ফলে পশ্চিমবঙ্গ ছাড়াও বিহার, ওডিশা, আসাম, ত্রিপুরা, মেঘালয়, অন্ধ্রপ্রদেশ এবং তেলেঙ্গানার পাট শিল্পও বিশেষভাবে উৎসাহিত হবে।
জুট ব্যাগের বাধ্যতামূলক ব্যবহার দেশের কাঁচা পাটের উৎপাদনকে আরও চাঙ্গা করে তুলবে। দেশে উৎপাদিত পাটের ব্যবহার দেশকে অর্থনৈতিক দিক থেকে যেমন স্বনির্ভর করে তুলবে, অন্যদিকে তা পরিবেশ রক্ষার কাজেও সহায়ক হবে। কারণ, পাটের উৎপাদন হ’ল পরিবেশ অনুকূল একটি প্রাকৃতিক কৃষি প্রচেষ্টা। এই পথ অনুসরণ করে আত্মনির্ভর ভারত গড়ে তোলার সরকারি লক্ষ্যমাত্রা সাফল্য অর্জন করবে বলেই সরকার মনে করে।
PG/SKD/SB
(
মহাকাশদপ্তর
পাঁচ বছরে ইসরোতে ২৬টি উপগ্রহ ও রকেটের উৎক্ষেপণ অভিযান
নয়াদিল্লি, ২৬ জুলাই, ২০১৮
ভারতের মহাকাশ গবেষনা কেন্দ্র বা ইসরোতে গত পাঁচ বছরে ২৬টি মহাকাশযান উৎক্ষেপণ অভিযান সম্পন্ন হয়েছে। এছাড়া ভারতে তৈরী ২৮টি উপগ্রহ, সাতটি প্রযুক্তি প্রদর্শনকারী উপগ্রহ  এবং ভারতীয় বিশ্ববিদ্যালয়/প্রতিষ্ঠানের ৫টি উপগ্রহ এবং ২০২টি বিদেশী উপগ্রহ উৎক্ষেপণ করা হয়েছে। আজ রাজ্যসভায় এই তথ্য জানান কেন্দ্রীয় উত্তরপূর্ব অঞ্চল বিকাশের স্বাধীন ভারপ্রাপ্ত প্রতিমন্ত্রী এবং প্রধানমন্ত্রীর দপ্তর, কর্মী, গণ অভিযোগ ও পেনশন, আণবিক শক্তি ও মহাকাশ দপ্তরের ভারপ্রাপ্ত প্রতিমন্ত্রী ডঃ জীতেন্দ্র সিং।
CG/SC/NS…
(Visitor Counter : 59